ગુજરાતના જાણીતા યુવા થિયેટર આર્ટિસ્ટ ચિંતન પંડ્યા કહે છે, ‘નવા વર્ષની શરૂઆત હું મારા નવા પ્રોડક્શન સાથે કરી રહ્યો છું. મારું નવું પ્રોડક્શન પેરિસથી શરૂ થઈ રહ્યું છે, તેથી હું ખૂબ જ ઉત્સાહિત છું. નવા વર્ષની શરૂઆતમાં જ પેરિસમાં અમારા ઘણા બધા શો છે. હું ખૂબ જ ખુશ છું કે, મારું નવું વર્ષ નવી સફળતાઓ સાથે શરૂ થઈ રહ્યું છે. આ સિવાય નવા વર્ષે અમે અમદાવાદમાં કાફે થિયેટર નામે એક નવી પ્રવૃત્તિ પણ શરૂ કરી રહ્યા છીએ.’